als_Latn dik_Latn sag_Latn
6 këshilla si të mirëmbani lëkurën tuaj në stinët e ftohta
Temperaturat e ulëta, lagështia e pakët dhe kushtet e motit të ftohtë mund ta dëmtojnë rëndë lëkurën tuaj...
2014-11-11
Kategoria: Kujdesi për lëkuren dhe trupin
Temperaturat e ulëta, lagështia e pakët dhe kushtet e motit të ftohtë mund ta dëmtojnë rëndë lëkurën tuaj. Në stinën e vjeshtës duhet treguar një kujdes i veçantë në mënyrë që të mbroni sa më mirë lëkurën tuaj.
1. Hidratoni me më shumë krem
Në stinët e ftohta të vjeshtës dhe dimrit lëkura ka nëvojë për më shumë krem se sa në verë, pasi i ftohti e than shumë lëkurën. Mund të aplikoni një sasi më të madhe kremi në lëkurë ose të përdorni variantin dimëror të kremit tuaj, i cili ka një përbërje më të trashë për tiu përshtatur të ftohtit dimëror.
2. Përdorni kremin e diellit edhe në dimër
Shumë femra mendojnë se kremi i diellit nevojitet vetëm në verë. Por faktikisht, nëse nuk përdorni krem dielli gjatë gjithë vitit, dielli mund ta dëmtojë rëndë lëkurën tuaj në stinët e ftohta, i shoqëruar edhe nga era e fortë. Nëse kremi juaj i përditshëm nuk përmban SPF me vlerë 15 osë më të lartë, atëherë para kremit tuaj hidratues vendosni patjetër një krem me mbrojtjë SPF.
3. Mos harroni dorashkat
Shumë njerëz i konsiderojnë dorashkat një aksesor që duhet përdorur vetëm kur temperaturat janë shumë të ftohta. Por që të mbroni duart tuaja nga era dhe i ftohti i vjeshtës dhe dimrit, është e këshillueshme që dorashkat ti përdorni vazhdimisht. Për një efekt më të mirë, lyeni duart me krem e më pas vishni dorashkat.
4. Bëni dush të shpejtë dhe të ftohtë
Një dush që zgjat shumë dhe me ujë të nxehtë në stinët e ftohta është preferencë e shumë njerëzve. Por e vërteta është se dushi i nxehtë e dëmton lëkurën dhe e dehidraton atë, aq më tepër në kohë të ftohtë. Mos harroni gjithashtu të përdorni krem hidratues për trupin pas dushit, në mënyrë që lëkura të mos thahet.
5. Kujdes me dietën
Është e mirënjohur se lëkura reflekton mënyrën tonë të ushqyerjes. Duhet të tregoni kujdes që gjatë stinëve të ftohta të konsumoni më shumë yndyrna së në verë. Prandaj dietat pak kalorike dhe me pak yndyrna është më mirë ti ndiqni në verë dhe pranverë. Mos ndani gjithashtu nga dieta juaj edhe mishin, peshkun, si dhe frutat e zarzavatet e stinës.
6. Mos e neglizhoni skrubin
Dermatologët këshillojnë përdorimin e skrubit të paktën 3 herë në javë, aq më tepër në periudhat e ftohta, pasi skrub ndihmon në largimin e qelizave të vdekura, papastërtitë dhe ndikon në përmirësimin e teksturës së lëkurës tuaj.
als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn